 

Accessibilitat. Introducció al disseny de materials i aula virtual accessibles.

Títol activitat Accessibilitat. Introducció al disseny de materials i aula virtual accessibles.

Tipus d’activitat Curs semipresencial.

Impartit per SREd

Hores Curs no presencial 2 hores presencials + 3 hores a distància.

Places 15 places.

Calendari Dia: Divendres 26 de gener de 2018 de 12.00 a 14.00h.

Lloc: Sessió presencial 26 de gener de 2018 d’octubre. Aula d’informàtica ICE (C-206)

Entorn Virtual de Formació: Moodle.

**INFORMACIÓ GENERAL**

**PRESENTACIÓ**

Totes i tots nosaltres consumim i creem continguts digitals. Però no sempre són igualment accessibles per a totes les persones segons les seves capacitats. L’activitat proposada és una introducció a la creació de continguts digitals accessibles per a ser utilitzats a l’entorn Moodle 3.

A la formació s’exposen orientacions per a crear continguts digitals accessibles o per a millorar l’accessibilitat dels continguts digitals ja creats. Les persones assistents aprendran a valorar l’accessibilitat de continguts creats per elles mateixes o per altres i a aplicar millores fàcils i pràctiques per tal d’evitar les barreres d’accessibilitat més comuns.

El curs està adreçat a professorat interessat en introduir-se en la creació de continguts digitals accessibles per a ser utilitzats a l’entorn Moodle.

Les persones interessades en seguir el curs però que no puguin assistir a la sessió presencial poden posar-se en contacte amb el formador per a buscar una alternativa.

**OBJECTIUS**

- Compartir alguns conceptes clau relacionats amb l’accessibilitat digital.

- Ser capaç de valorar a nivell bàsic l’accessibilitat d’un contingut digital creat per un mateix. (i per algú altre).

- Ser capaç de millorar l’accessibilitat, a nivell bàsic, d’un contingut digital creat per un mateix.

- Crear un contingut digital tenint present l’accessibilitat en un nivell bàsic.

- Comunicar propostes per a la millora de l’accessibilitat, a nivell bàsic, de continguts creats per algú altre.

**CONTINGUTS**

- Conceptes bàsics relacionats amb l’accessibilitat digital.

- Principals barreres que dificulten l’accessibilitat als continguts digitals.

-- Accessibilitat de les imatges.

-- Estructura de continguts accessibles: Títols, encapçalaments i llistes accessibles.

-- Enllaços accessibles.

-- Taules de dades accessibles.

- Recomanacions generals per a millorar l’accessibilitat digital.

- Comprovació automàtica de l’accessibilitat.

- Llista de comprovació de l’accessibilitat.

**MATERIALS**

Els materials estaran disponibles a l’espai Moodle del curs.

La formació combinarà:

- L’exposició presencial dels continguts bàsics per a que els i les participants puguin posar-los en pràctica en l’avaluació i millora de l’accessibilitat dels seus propis continguts.

- El treball autònom dels i les participants a partir de l’avaluació i millora de l’accessibilitat dels seus propis continguts.

- L’acompanyament en el procés d’aprenentatge dels i les participants en el curs.

El treball autònom previst és d’un mínim de dos hores a dur a terme els 15 dies següents a la sessió presencial.

Les persones interessades podran disposar d’un servei d’assessorament personalitzat per a la millora de l’accessibilitat dels continguts docents de les assignatures que imparteixen.

El servei d’assessorament personalitzat estarà disponible els dies:

|  |  |  |  |  |  |
| --- | --- | --- | --- | --- | --- |
| Servei d’assessorament personalitzat | | | | | |
|  | Dll | Dt | Dx | Dj | Dv |
| Matí |  |  |  |  |  |
| Tarda |  |  |  |  |  |

**AVALUACIÓ I CERTIFICACIÓ**

El curs s’avaluarà a partir de:

1. La participació activa en el desenvolupament del curs tant en la sessió presencial com en el temps previst de treball no presencial.

2. La realització d’una activitat d’avaluació i millora de l’accessibilitat d’un contingut digital.

Per superar el curs i obtenir la certificació caldrà:

Haver realitzat una activitat d’avaluació i millora de l’accessibilitat d’un contingut digital.

**DOCUMENTACIÓ DE SUPORT**



Per a accedir a la documentació de suport sobre accessibilitat digital al campus virtual de la URV clica [aquí](https://docs.campusvirtual.urv.cat/wiki/Accessibilitat_al_Campus_Virtual).

Per accedir al manual del campus virtual per a estudiants en lectura fàcil [clica aquí](https://docs.campusvirtual.urv.cat/wiki/Manual_Estudiant_en_Lectura_F%C3%A0cil).

També pots accedir al manual del campus virtual per a estudiants en lectura fàcil a l‘adreça: [https://moodle.urv.cat/wiki/Accessibilitat#Manual\_del\_campus\_virtual\_per\_a\_estudiants\_en\_lectura\_f.C3.A0cil](https://docs.campusvirtual.urv.cat/wiki/Manual_Estudiant_en_Lectura_F%C3%A0cil).